A blue text on a white background

Description automatically generated with low confidence

Broj: 02-1--1/23

Sarajevo, 04.07.2023. godine

Na osnovu člana 69., člana 116. Zakona o visokom obrazovanju Kantona Sarajevo („Službene novine Kantona Sarajevo“ broj: 36/22 ) i člana 104. Statuta Univerziteta u Sarajevu, a u vezi sa Zaključkom Senata Univerziteta u Sarajevu broj: 01-21-68/22 od 21. 12. 2022. godine, Vijeće Univerzitet u Sarajevu - Fakulteta političkih nauka na sjednici održanoj 04.07.2023. godine, donosi

**PRIJEDLOG ODLUKE**

**o utvrđivanju potrebe kreiranja i pripreme Smjernica za izbor u akademska zvanja**

**I** – Utvrđuju se potreba za kreiranje i pripremu Smjernica za izbor u akademska zvanja ( u nastavku: Smjernice) u skladu sa članom 116. Zakona o visokom obrazovanju Kantona Sarajevo („Službene novine Kantona Sarajevo“ broj: 36/22 )

**II** - Smjernicama iz stava (1) ovog člana utvrdit će se obavezujući općeprihvaćeni standardi struke koji važe za izbor u akademska zvanja.

**III**- Smjernice iz stava (1) ovog člana:

a) definišu osnovne pojmove vezane za izbor u akademska zvanja;

b) utvrđuju opće kriterije za vrednovanje kvantitativnih i kvalitativnih uslova za izbor u akademska zvanja;

c) utvrđuju opće kriterije za vrednovanje i prijedlog liste relevantnih naučnih baza i ostalih naučnih baza podataka;

d) utvrđuju opće kriterije za vrednovanje priznatih publikacija i ostalih oblika i rezultata naučnog i umjetničkog rada akademskog osoblja;

e) utvrđuju kriterije, kategorizaciju i vrednovanje naučnih radova objavljenih u priznatim publikacijama indeksiranim u relevantnim naučnim bazama;

f) utvrđuju kriterije za vrednovanje publikacija od posebnog društvenog značaja i interesa koji se kao relevantni priznaju u postupku izbora onih naučnih i umjetničkih grana koja zbog specifičnosti istraživanja i mjerenja naučnih i umjetničkih rezultata imaju poseban način vrednovanja uslova za izbora u akademska zvanja;

g) utvrđuju kriterije za vrednovanje rezultata naučnog i istraživačkog rada onih naučnih i umjetničkih grana koja zbog specifičnosti istraživanja i mjerenja naučnih i umjetničkih rezultata imaju poseban način vrednovanja uslova za izbora u akademska zvanja;

h) utvrđuju vrednovanje rezultata vezanih za proces internacionalizacije i doprinos unapređenju kvaliteta života na visokoškolskoj ustanovi i zajednici;

i) utvrđuju metodologiju za procjenu utjecaja smjernica na ukupne rezultate naučnoistraživačke i umjetničke produktivnosti i kvaliteta u Kantonu;

j) bliže uređuju druga relevantna pitanja općeprihvaćenih standarda vezanih za izbor u akademska zvanja.

**IV-** Zadužuju se Vijeće Fakulteta političkih nauka da pristupi kreiranju i pripremi teksta Smjernica.

**V**- Prijedlozi Smjernica dostavljaju se u roku od 60 dana Senatu i rektoru Univerziteta u Sarajevu na daljnje postupanje.

**Obrazloženje:**

**Senat Univerziteta u Sarajevu donio je Zaključak** broj: 01-21-68/22 od 21. 12. 2022. godine kojim je zadužio Vijeća članica da pristupe kreiranje i pripremu Smjernica za izbor u akademska zvanja u skladu sa članom 116. Zakona o visokom obrazovanju Kantona Sarajevo („Službene novine Kantona Sarajevo“ broj: 36/22 ), Slijedom navedenog Vijeće Univerziteta u Sarajevu- Fakulteta političkih nauka donijelo je Odluku kao u dispozitivu.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Rješenje u skladu sa zakonskim i podzakonskim propisima koji su na snazi, te da je dekan Univerziteta u Sarajevu- Fakulteta političkih nauka nadležan za donošenje istog shodno članu 71. Zakona o visokom obrazovanju („Službene novine Kantona Sarajevo“, broj 36/22).*

Akt obradila: Adila Odobašić Mujačić

Akt kontrolisao i odobrio: Prof. dr. Elvis Fejzić

**DEKAN**

\_\_\_\_\_\_\_\_\_\_\_\_\_\_\_\_\_\_

**Prof.dr. Sead Turčalo**

Dostaviti:

1. Senat Univerziteta u Sarajevu
2. evidencija Vijeća Fakulteta
3. a/a